text: Bosnisku vertirnir eru á pappírinum greiðir favorittar móti føroyska felagnum, sum á fyrsta sinni spælir slíkan dyst.
text: #000002
text: Mikudagin seinnapartin fór Team Klaksvík ferðalagið úr Vágunum. Endastøðin var bosniski býurin Tuzla, har Team Klaksvík næstu dagarnar skal spæla søguligar dystir.Liðið endaði aftur við bronsuheiðursmerkjum í Burn-deildini í fjør, og avgerð varð tikin um at melda til European Cup, ið er triðsterkasta kappingin fyri lið hjá IHF. Team Klaksvík og Neistin eru í 1. umfari. Talan er um 1/64-finalurnar. Les eisini: European Cup: Neistin og Team Klaksvík skulu nú royna seg
text: #000004
text: Hópurin áðrenn fráferð (Mynd: Team Klaksvík)
text: #000005
text: Neistin spælir báðar sínar dystir í Føroyum, meðan Team Klaksvík spælir báðar sínar dystir í Bosnia&Hersegovina. Hetta er eftir avtalu millum liðini í einstøku uppgerðunum.Sambært veddingarfyritøkum er Sloboda Tuzla stórfavorittur, men tað er helst ilt at siga, júst hvar Team Klaksvík liggur í slíkum høpi. Talan verður tó helst um eina ógvuliga stóra avbjóðing í dystinum, sum byrjar klokkan 18.30 føroyska tíð. Hópurin hjá Team Klaksvík ferðaðist umvegis París til Zagreb. Úr kroatiska høvuðsstaðnum gekk leiðin við bussi til Bosnia. Í gjár var venjing á skránni, og nú stendur fyrsta evropeiska uppgávan fyri framman.
text: #000006
text: Hørður móti Gilla í donsku steypakappingini
text: #000011
text: U19: Tjúgu spælarar úr átta ymiskum feløgum úttiknir
text: #000014